ที่ มท ๐๘๑๖.๒/ว **๓๒๗๙**  **๓๓๖๔** กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 **๑๗** พฤษภาคม ๒๕๖6

เรื่อง ประกาศคณะกรรมการอาหารนมเพื่อเด็กและเยาวชน เรื่อง หลักเกณฑ์และวิธีการดำเนินงานโครงการอาหารเสริม (นม) โรงเรียน ประจำปีการศึกษา 2566 ฉบับที่ 2

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือคณะอนุกรรมการบริหารกลาง โครงการอาหารเสริม (นม) โรงเรียน
 ด่วนที่สุด ที่ กษ 0613/ว 9025 ลงวันที่ 3 พฤษภาคม 2566 จำนวน ๑ ชุด

 ด้วยกรมส่งเสริมการปกครองท้องถิ่นได้รับแจ้งจากกรมปศุสัตว์ว่า คณะกรรมการอาหารนมเพื่อเด็กและเยาวชน ได้ออกประกาศ เรื่อง หลักเกณฑ์และวิธีการดำเนินงานโครงการอาหารเสริม (นม) โรงเรียน ประจำปีการศึกษา 2566 ฉบับที่ 2 ลงวันที่ 3 พฤษภาคม 2566 เพื่อให้การดำเนินงานโครงการอาหารเสริม (นม) โรงเรียน ประจำปีการศึกษา 2566 เป็นไปอย่างมีประสิทธิภาพ

 กรมส่งเสริมการปกครองท้องถิ่นพิจารณาแล้ว เพื่อให้การดำเนินงานโครงการอาหารเสริม (นม) โรงเรียน ประจำปีการศึกษา 2566 ขององค์กรปกครองส่วนท้องถิ่นเป็นไปด้วยความเรียบร้อย และบรรลุวัตถุประสงค์ โดยส่งเสริมให้เด็กนักเรียนได้ดื่มนมเพื่อให้มีสุขภาพแข็งแรงจากการได้รับสารอาหารที่ดีสำหรับพัฒนาร่างกาย
ให้สมบูรณ์ จึงขอความร่วมมือจังหวัดแจ้งองค์กรปกครองส่วนท้องถิ่นทุกแห่งทราบและถือปฏิบัติตามประกาศคณะกรรมการอาหารนมเพื่อเด็กและเยาวชนดังกล่าว โดยเคร่งครัด ทั้งนี้ ขอให้จังหวัดกำชับองค์กรปกครอง
ส่วนท้องถิ่น ดำเนินการตามกฎหมาย ระเบียบ ข้อบังคับ มติคณะรัฐมนตรี และมาตรฐานของทางราชการให้ถูกต้องครบถ้วน โดยคำนึงถึงประโยชน์สูงสุดของทางราชการเป็นสำคัญ รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ